I svar på replikken frå representanten Korsberg gav statsråden ei ryddig orientering om nokre av dei planane som Regjeringa har for å betra rekrutteringa til fiskerinæringa. Men i fiskerinæringa vert dette opplevt som veldig akutt og som eit ganske stort problem. Eg vil òg understreka at fiskerinæringa ikkje har bedt om nettolønsordning, men eg har lyst til å be om ei litt nærare presisering. Er dialogen med fiskerinæringa på plass? Har Regjeringa ved statsråden her ein tidsplan både for kortsiktige tiltak – for det er tydeleg at dette hastar veldig no – og for litt meir langsiktige verkemiddel? Kunne statsråden utdjupa litt dei planane som ligg rundt dette?